Vince Carter

Keskkool

Vince Carter sündis Daytona Beachil Floridas. Keskkoolipäevil mängis ta Mainland High Schooli võistkonnas. Pärast keskkooli mängis Carter North kolm aastat Carolina Ülikooli võistkonnas, enne NBA drafti. Ülikoolis olid Carteri keskmised näitajad 15,6 punkti ja 5,1 lauapalli mängu kohta. 1995. aastal sai Carterist ülikooli teine sportlane, kellele avati avalik veebileht; see on avatud siiani.

Toronto Raptors

1998. aastal draftiti Carter ülikoolist NBA-sse Golden State Warriorsi poolt. Sealt edasi vahetati ta Toronto Raptorsi mängija Antawn Jamisoni vastu. Carter alustas peaaegu igat mängu algrivistuses ja pälvis Toronto peatreeneri kiire poolehoiu. Samal aastal valiti Carter ka NBA parimaks aasta uustulnukaks. Järgmisel 2000. aastal osales Carter juba NBA All Star võistlustel, kus ta osales pealtpanemise võistlustel. Selle võistluse võitis just tema, kuna tegi õhus 360 kraadilise pöörde koos windmilliga ja järgmiseks tõi ta palli Tracy McGrady'i söödust õhus jalge vahelt läbi ja pani pealt. Viimane valiti ka läbiaegade parimaks pealtpaneku võistluse soorituseks.
Kahel esimesel mänguaastal mängis Carter koos oma nõo ja NBA superstaari Tracy McGradyga. Nemad kahekesi olid suureks abiks Torontol jõudmiseks NBA 2000. aasta playoffidesse, kuid seal kaotasid nad kuivalt mängudega 3:0 New York Knicksile. 
2001. aastal pikendas Carter oma lepingut Torontoga. 
2003. aastal andis Carter oma NBA All Stari võistluste algrivistuse koha legendaarsele Michael Jordanile, kes osales oma viimases NBA All Stari mängus.
2004. aastal lahkus Carter Toronto Raptorsist ja võttis vastu koha New Jersey Netsis.

New Jersey Nets

15. aprillil 2005 mängis Carter oma esimese mängu Toronto vastu Netsi rivistuses. Selles mängus skooris ta koguni 39 punkti. Toronto fännid küll karjusid ja tahtsid Carteri mängu rikkuda, kuid New Jersey võitis mängu 101–90. 
2005. aasta NBA playoffides saadi küll kohe esimeses ringis lüüa Miami Heati käest, kui Carteri näitajad selles aja jooksul olid 26,8 punkti, 8,5 lauapalli ja 5,8 resultatiivset söötu. 
Carter läks kolmandat korda Torontosse mängima 8. jaanuaril 2006, ning siis kordus sama mis esimene kord. Fännid vilistasid ja karjusid Carteri peale. Mängu lõpuks oli Nets taga 102–104, kuid siis tabas Carter viimase sekundi viskel tabava kolmese. Seda viset nimetab Carter oma elu parimaks, arvestades millistes oludes tuli mängida.
2005/06 NBA hooajal juhtis Carter oma meeskonda koos Jason Kiddiga 49 võiduni. Sellel hooajal olid tema näitajad 24,2 punkti, 5,8 lauapalli ja 4,3 tulemuslikku söötu. Playoffide teises ringis, kus saadi jälle Miami käest lüüa, olid Carteri näitajad 29,6 punkti, 7,0 lauapalli ja 5,3 söötu. 
1. veebruaril 2007 nimetati Carter koos Kidd`iga NBA All Star võistkonda, olles varumees, kuna algrivistuses alustas Gilbert Arenas. Nii Carterile kui Kiddile oli see 8. NBA All Star mängudes osalemine.
7. aprillil 2007 mängus Washington Wizardsiga tegid Carter ja Kidd mõlemad triple-double. Sellega said viimati hakkama Michael Jordan ja Scottie Pippen, kui nad mängisid Chicago Bullsis. Carter lõpetas mängu 49 punkti, karjääri parima 16 lauapalli ja 10 resultatiivse sööduga. Kidd lõpetas 10 punkti, 16 lauapalli ja 18 resultatiivse sööduga. Carteri triple-double on seni NBA ajaloos teine, kuna temast kõrgemad näitajad olid Alvin Adamsil 30 aasta eest.
1. juulil 2007 pikendas Carter oma lepingut New Jerseyga. 2009. aastal läks Carter uuesti Orlando Magicusse.

USA korvpallikoondis

Carter võttis USA korvpallikoondise mängudest osa 2000. aasta suveolümpial Sydneys. Mängus Prantsusmaaga tegi Carter mälestusväärse pealtpaneku. Carter tegi vaheltlõike, jooksis korvi alla, hüppas kõrgele õhku üle Prantsuse kaitsemängija ja pani palli pealt. Koondisekaaslane Jason Kidd ütles, et see on üks parimatest mängudest, mida ta näinud on. Carter aitas USA korvpallikoondisel sel aastal võita kuldmedali.